Logo

Description automatically generated

**BREAKING: Fantastiske UPO’er observeret**

**over New York og i LEGO® House**

UNDER EMBARGO INDTIL TORSDAG D. 23. MAJ 2024 KL. 09:00

* Onsdag den 22. maj blev otte UPOer (Unidentified Playing Objects) observeret over New York. Heldigvis er der ingen grund til bekymring – deres mission var at sprede glæden ved at lege og være kreativ
* UPOerne er udtænkt af otte børn fra flere lande og virkeliggjort som LEGO® modeller af LEGO® House Master Builder, Dídac Pérez Soriano
* Netop nu kan de otte kreative UPO LEGO modeller opleves i forbindelse med den fascinerende rumudstilling i LEGO House

**Brutto interview**

**Sebastian Mikkelsen, 10 år, Herning, Danmark**

Sebastian er en af de otte heldige, hvis UPO er blevet bygget som en rigtig LEGO model af LEGO House Master Builder, Dídac Pérez Soriano.

Sebastians UPO er nu udstillet i LEGO House i Billund og var desuden blandt de otte UPOer, der oplyste New Yorks skyline i går aftes (onsdag den 22. maj) i en spektakulær droneopvisning set af tusindvis af newyorkere.

**Bemærk**

Det følgende bruttointerview kan bruges helt eller delvist til redaktionelle formål. Redaktører må redigere interviewet for at forkorte det, men skal sikre, at svarenes oprindelige betydning bevares.

\_\_\_\_

**LEGO House: Beskriv din reaktion, da du fandt ud af, at din kreation var udvalgt til et LEGO droneshow over New York?**

*Jeg blev så glad, da jeg fandt ud af, at jeg skulle være ’LEGO Space Ambassadør’. Jeg kunne ikke holde op med at hoppe rundt og danse, og jeg kunne slet ikke stoppe med at smile!*

*Jeg er meget stolt over at blive udvalgt, og jeg kan ikke vente med at se mit rumfartøj i droneopvisningen over New York! LEGO klodser er mit yndlingslegetøj, så det her er som en drøm, der går i opfyldelse.*

**LEGO House: Kan du beskrive dit rumfartøj?**

*Rumfartøjet er formet som en stråhat med rensdyrgevir som vinger. Man går ind i rumfartøjet ved at gå gennem døren i stråhatten. Under hatten er der en kæmpe raketmotor, der er ekstremt kraftfuld.*

*Jeg vil gerne rejse ud i rummet i en stråhat, fordi det ville være en sjov oplevelse. Rumfartøjet er fuldt af overraskelser – blandt andet et højteknologisk computerrum, et sted at sove og spise og et gamerrum. Mit rumfartøj er meget hurtigt og robust.*

**LEGO House: Vil du gerne rejse ud i rummet engang i fremtiden?**

*Jeg ville elske at rejse ud i rummet en gang i fremtiden – det ville være så fedt at blive den næste danske astronaut.*

**LEGO House: Hvad ville du tage dig til i rummet, hvis du kunne rejse derud?**

*Jeg vil så gerne være den næste danske astronaut! Jeg vil virkelig gerne udforske nogle af planeterne i vores solsystem, især Jupiter og Mars. Jeg ville tage ting som sten, luftarter og mineraler (fra planeterne) med hjem til jorden og vise dem til mine klassekammerater. Måske kan vi bruge dem til at udvikle nye ting, der kan hjælpe os på jorden. Det kunne være nye former for energi og bedre elektricitet.*

*Jeg vil også finde nye planeter og liv og rejse til andre solsystemer. Det ville være så sjovt at møde rumvæsener.*

*Jeg vil virkelig gerne bygge en ny by i rummet på en af de planeter, der endnu ikke er blevet opdaget. Jeg tror, det kunne være virkelig cool for rumvæsener at have et nyt sted at bo.*

**LEGO House: Hvad tror du, der er derude i rummet?**

*Jeg ved, at der er otte planeter i vores solsystem, for jeg har en plakat med planeterne på mit værelse. Jeg tror, at der er så mange andre planeter, der endnu ikke er blevet opdaget, og jeg vil gerne rejse til dem alle.*

*Jeg tror helt sikkert, at der er rumvæsener derude, og jeg synes, det ville være så sjovt at møde og tale med dem, men de taler nok et andet sprog end mig.*

**LEGO House: Hvordan tror du, det ville være at bo på en anden planet?**

*Jeg tror, det ville være svært at bo på en anden planet, fordi vi ikke har de samme ressourcer, som vi har på jorden. Det ville også være meget sværere at bygge ting i rummet, og jeg kan ikke trække vejret som på jorden, medmindre jeg havde en rumdragt på, selvfølgelig.*

*Jeg ville helt sikkert også savne mine venner og familie, hvis jeg boede på en anden planet, men forhåbentlig, når jeg bygger min by, kan jeg tage dem med derop.*

**LEGO House: Bygger du med LEGO klodser – og hvad kan du lide ved at bygge?**

*Mit yndlingslegetøj er LEGO klodser, og jeg har mange sæt stående fremme på mit værelse. Jeg fik mit første LEGO Duplo-sæt, da jeg var omkring to år gammel, og lige siden har jeg brugt mine lommepenge til at købe endnu flere LEGO sæt.*

*Jeg har også plaget mine forældre om for få et sæsonkort til LEGOLAND i Billund. Jeg elsker forlystelserne – især Dragen og Ninjago-rutsjebanen.*

**LEGO House: Hvad er tre ting, du kan lide at lave, når du skal have det sjovt?**

*Jeg kan lide at være kreativ med LEGO sæt. Jeg kan også godt lide at spille forskellige videospil (som Fortnite / LEGO Fortnite og Roblox). Jeg spiller også trommer og øver breakdance og karate.*